Narodna skupština
20110525

Petsto hiljada porodica nema kuče za šta da ih ujede, jer su u dugovima prema bankama, to je 500 hiljada sigurnih glasača za Borisa Tadića. I tako lepo, mi iz SRS to malo ispričamo, upozorimo vas šta će da se desi za nekoliko meseci ako nas ne poslušate, vi se lepo nasmejete i kažete, pričaj ti to, niko ne sluša, tu su mediji, to ćemo mi da okrenemo ponovo, Srbija je na samoubilačkom putu prema EU, narod jedva čeka to, mi ćemo opet da pobedimo, a kada pobedimo onda ćemo da kažemo, pa šta smo obećali, 126 imamo, sve možemo. A onda će u okviru 126, kao u ovo vreme, natezanja, čiji amandman će da prođe, kako će da prođe, da se usaglasimo, da se ne usaglasimo, da se ne usaglasimo. Ali, neki će da progutaju žabu samo da bi dokazali da su na putu ka EU. To što mu komšija nema ni za leba, njega baš briga, bitno je da smo na putu ka EU, a kada ćemo da stignemo, nikada.